Na podlagi 68. in 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 - ZTFI-A, 69/08 - ZZavar-E in 40/12 - ZUJF, 158/20 - ZIntPK-C in 203/20 -ZIUPOPDVE, 202/21 - odl. US in 3/22 - Zdeb; v nadaljevanju: ZJU) in 25. člena Zakona o delovnih razmerjih (Uradni list RS, št. 21/12, 78/13-popr., 47/15-ZZSDT, 33/16-PZ-F, 52/16, 15/17-odl.US, 22/19-ZPosS, 81/19, 203/20-ZIUPOPDVE, 119/21-ZČmlS-A, 202/21-odl. US in 15/22) Upravna enota Mozirje, Šmihelska cesta 2, 3330 Mozirje, objavlja

javno objavo za zasedbo prostega uradniškega delovnega mesta:

**SVETOVALEC - PRIPRAVNIK** (šifra DM 79) v Oddelku za upravne notranje in skupne zadeve, za določen čas 10 mesecev, s polnim delovnim časom.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma najmanj visokošolsko univerzitetno izobraževanje (prva bolonjska stopnja) /visokošolska univerzitetna izobrazba (prva bolonjska stopnja),
* državljanstvo Republike Slovenije,
* znanje uradnega (slovenskega jezika),
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Delovno področje:

* usposabljanje za samostojno vodenje in odločanje v zahtevnih upravnih postopkih na prvi stopnji s področja upravnih notranjih zadev,
* usposabljanje za zbiranje, urejanje in pripravo podatkov za oblikovanje zahtevnejših gradiv,
* usposabljanje za samostojno oblikovanje manj zahtevnih gradiv s predlogi ukrepov,
* usposabljanje za opravljanje drugih upravnih nalog podobne zahtevnosti.

Skladno z drugim členom Pravilnika o trajanju pripravništva, načinu, poteku in programu usposabljanja pripravnikov (Uradni list RS, št. 28/09; v nadaljevanju: Pravilnik) ter prvim odstavkom 106. člena ZJU je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela. Za pripravnika se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi.

Prijava mora vsebovati:

* 1. izjavo kandidata o izpolnjevanju pogoja zahtevane izobrazbe, iz katere mora biti razvidna stopnja ter leto in ustanova, na kateri je bila izobrazba pridobljena,
  2. pisno izjavo kandidata, da v skladu z 2. členom Pravilnika ter prvim odstavkom 106. člena ZJU izpolnjuje pogoje za zasedbo objavljenega pripravniškega delovnega mesta,
  3. izjavo kandidata, da:

-je državljan Republike Slovenije,

-ni bil pravnomočno obsojen zaradi naklepnega kaznivega dejanja, ki se preganja po uradni

dolžnosti in da ni bil obsojen na nepogojno kazen zapora v trajanju več kot šest mesecev,

- zoper njega ni vložena pravnomočna obtožnica zaradi naklepnega kaznivega dejanja, ki se

preganja po uradni dolžnosti in

* 1. izjavo, da za namen tega postopka dovoljuje Upravni enoti Mozirje pridobitev podatkov iz 3. točke iz uradnih evidenc.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Pripravnik se bo usposabljal za delo na uradniškem delovnem mestu svetovalec. Z izbranim kandidatom bo sklenjeno delovno razmerje za določen čas 10 mesecev s polnim delovnim časom. Izbrani kandidat bo delo opravljal v prostorih Upravne enote Mozirje, Šmihelska cesta 2, Mozirje.

Izbrani kandidat ne bo imenovan v naziv; skladno s 73. členom ZJU se mu določijo pravice in obveznosti glede na uradniški naziv tretjega kariernega razreda IX. stopnje, svetovalec III. V skladu z 9. a členom Zakona o sistemu plač v javnem sektorju (Ur. l. RS, št. 108/09 in nadaljnje spremembe) se pripravniku določi osnovna plača na podlagi uvrstitve delovnega mesta oziroma naziva, na katerem lahko pripravnik delo opravlja neposredno po opravljenem pripravništvu oziroma izpitu, določenem po posebnih predpisih, in sicer tako, da je njegova osnovna plača za čas pripravništva za šest plačnih razredov nižja od osnovne plače tega delovnega mesta oziroma naziva. Osnovna plača pripravnika je tako uvrščena v 24. plačni razred (1.085,43 EUR bruto).

Kandidat vloži prijavo v pisni obliki na priloženem obrazcu "Vloga za zaposlitev", ki jo pošlje v zaprti ovojnici z označbo: "za javno objavo za delovno mesto svetovalec-pripravnik, številka 110-104/2021-6229," na naslov: Upravna enota Mozirje, Šmihelska cesta 2, Mozirje in sicer v roku 4 dni po objavi na osrednjem spletnem mestu državne uprave Republike Slovenije, portalu gov.si, https://www.gov.si/zbirke/delovna-mesta/ in na Zavodu RS za zaposlovanje. Za pisno obliko prijave se šteje tudi elektronska oblika, poslana na **elektronski naslov**: [ue.mozirje@gov.si](mailto:ue.ljubljana@gov.si), pri čemer veljavnost prijave ni pogojena z elektronskim podpisom.

Če je prijava poslana po pošti, se šteje, da je pravočasna, če je oddana na pošto priporočeno najkasneje zadnji dan roka za prijavo.

Kandidati bodo o (ne)izbiri pisno obveščeni najkasneje v osmih dneh po zaključenem postopku izbire. Obvestilo o končanem postopku javne objave bo objavljeno na osrednjem spletnem mestu državne uprave gov.si https://www.gov.si/zbirke/delovna-mesta/.

Vse informacije v zvezi z objavo daje Bernarda Jelen, na telefonski številki 03/83 93 397.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.